b'\n_START_ARTICLE_\nTabitha og Napoleon D\'umo\n_START_SECTION_\n1968-1996: Opv\xc3\xa6kst og universitetstid\n_START_PARAGRAPH_\nNapoleon blev f\xc3\xb8dt den 17. oktober, 1968. Han voksede op som en ud af en b\xc3\xb8rneflok p\xc3\xa5 tre i Victorville, Californien, og modtog breaking-, locking- og popping-danseundervisning ved at rejse til Los Angeles og beg\xc3\xa5 sig p\xc3\xa5 en b-boy-scene; han blev til sidst hyret som back-up til filmen Breakin\' 2: Electric Boogaloo i 1984. Efter Napoleon dimitterede fra Apple Valley High School, Californien, meldte han sig til den amerikanske h\xc3\xa6r og arbejdede som assistent for en l\xc3\xa6ge, mens han var udstationeret i Tyskland. Efter at v\xc3\xa6re vendt hjem fra h\xc3\xa6ren, begyndte Napoleon p\xc3\xa5 University of Nevada, Las Vegas (UNLV), hvor hans hovedfag var molekyl\xc3\xa6rbiologi. P\xc3\xa5 college begyndte Napoleon at deltage i jazz- og moderne-dansundervisning. Han modtog p\xc3\xa5 et tidspunkt et fuldt stipendium, som bel\xc3\xb8nning for at v\xc3\xa6re p\xc3\xa5 universitets dansehold._NEWLINE_Tabitha blev f\xc3\xb8dt den 11. september, 1973 og voksede op som enebarn i Galloway, New Jersey. Hendes mor, Cynthia Cortopassi, meldte hende til jazz-dansundervisning, da hun var en lille pige. Eftersom der ingen hip-hop-undervisning var, l\xc3\xa6rte Tabitha, sig selv, at danse hip-hop ved at kigge p\xc3\xa5 musikvideoer og ved at deltage i sin skoles heppekors- og dansehold. Hun siger, at hendes dansestil er inspireret af Michael Jackson, Janet Jackson og Paula Abdul. Efter Tabitha dimitterede fra Absegami High School, flyttede hun vestp\xc3\xa5 i 1991 for at kunne g\xc3\xa5 p\xc3\xa5 UNLV, hvor hendes hovedfag var kommunikation og hun begyndte at deltage p\xc3\xa5 "rigtige" hip-hop-dansehold. Det var her hun m\xc3\xb8dte sin fremtidige mand, Napoleon._NEWLINE_Tabitha og Napoleon begyndte at v\xc3\xa6re k\xc3\xa6rester 1994, mens deres professionelle dansesamarbejde f\xc3\xb8rst begyndte i 1996, hvor de begyndte at undervise i hip-hop sammen i Las Vegas Athletic Club. Siden deres f\xc3\xa6lles karriere begyndte, har de altid arbejdet sammen, hvilket ogs\xc3\xa5 inkluderer deres f\xc3\xb8rste koreografi og den f\xc3\xb8rste danseundervisning de har st\xc3\xa5et for. Det er sj\xc3\xa6ldent, at parret arbejder hver for sig.\n_START_SECTION_\n1996-2005: Forholdet forst\xc3\xa6rkes og flytning til Los Angeles\n_START_PARAGRAPH_\nMens Tabitha og Napoleon stadig gik p\xc3\xa5 college, gik de til audition p\xc3\xa5, og blevet optaget i, dansekompagniet Culture Shock, hvor de m\xc3\xb8dte medlemmer af JabbaWockeeZ, f\xc3\xb8r JabbaWockeeZ overhovedet blev et hold. For at kunne have r\xc3\xa5d til at v\xc3\xa6re med i Culture Shock og g\xc3\xa5 i skole, beholdte begge deres deltidsjobs. Napoleon arbejdede som personlig tr\xc3\xa6ner i sine college\xc3\xa5r, mens Tabitha arbejdede p\xc3\xa5 Rio Hotel and Casino. I deres tid som medlemmer af Culture Shock, koreograferede de en stor samling musicals for casinoer og virksomheder s\xc3\xa5som Nike, Levi, Redken, Matrix Hair og MAC. De blev i kompagniet og arbejdede sig fra at v\xc3\xa6re medlemmer til at blive artistiske instrukt\xc3\xb8rer. Samtidig med at deres dimittion fra college n\xc3\xa6rmede sig, og selvom Tabitha planlagde at tage et job i public relations og Napoleon planlagde, at g\xc3\xa5 i gang med at blive l\xc3\xa6ge, besluttede de \xc3\xa6ndre deres planer og satse p\xc3\xa5 en karriere i dansebranchen._NEWLINE_Tabitha og Napoleon blev gift den 19. april, 1998. I 1999, flyttede de til Los Angeles for at for\xc3\xb8ge deres muligheder for at f\xc3\xa5 jobs. Flytning til L.A. bet\xc3\xb8d nye hip-hop-dansehold i Edge Performing Arts Center i Hollywood. De blev ogs\xc3\xa5 hyret som back-up-dansere for Beyonce, Missy Elliot, Destiny\'s Child, Toni Braxton, Timbaland, Monica og Sisq\xc3\xb3. Deres skift fra dans til selve koreografering skete gradvist. Deres jobs begyndte at indeholde koreografier til optr\xc3\xa6dner for NFL og NBA\'s dansehold, hvilket ogs\xc3\xa5 gjaldt for Dallas Cowboys, Denver Broncos, Chicago Bulls og Orlando Magic\'s, samt en koreografi til en dansescene til filmen Legally Blonde. I 2003 begyndte Napoleon at undervise efter "Monsters of Hip Hop"-dansekonvention. Han fik senere selskab af sin kone Tabitha og de er nu faste fakultetsmedlemmer. Selvom duoen nu ogs\xc3\xa5 underviste efter "Monsters of Hip Hop"s bestemmelser, underviste de stadig i The Edge Performing Arts Center.\n_START_SECTION_\n2005-2007: Danset\xc3\xb8j, kreative instrukt\xc3\xb8rer og fitness\n_START_PARAGRAPH_\nI 2005 begyndte Tabitha og Napoleon at skabe deres eget danset\xc3\xb8j, Nappytabs, som de ogs\xc3\xa5 selv designede. Nappytabs er det f\xc3\xb8rste t\xc3\xb8jm\xc3\xa6rke, der besk\xc3\xa6ftiger sig med hip-hop-dansebekl\xc3\xa6dning. Parret har udtalt, at manglen p\xc3\xa5 ordentligt danset\xc3\xb8j indenfor urban-hip-hop-kulturen var inspiration til firmaet. Tidligt i firmaets produktion, syede Tabitha selv t\xc3\xb8jet. Nappytabs-logoet er et yin og yang-lignende symbol, hvor et "n" og et "t" overlapper midten. Navnet "Nappytabs" er blevet givet duoen af dansesamfundet. Det er en kombination af Napoleon (Nappy) og Tabithas (Tab) k\xc3\xa6lenavne._NEWLINE_Mens Tabitha og Napoleon begyndte at v\xc3\xa6re kreative instrukt\xc3\xb8rer efter de var flyttet til California, f\xc3\xb8rte deres f\xc3\xb8rste instrukt\xc3\xb8rjob dem tilbage til Nevada. De instruede "Steve Wyrick: Real Magic"-showet i Aladdin Resort & Casino i Las Vegas. I 2006 fungerede de som assisterende instrukt\xc3\xb8rer til Christina Aguileras Back to Basics Tour. I 2007 var de igen med som assisterende instrukt\xc3\xb8rer til Ricky Martins Black and White Tour. Begge turn\xc3\xa9r var instrueret af Jamie King, som hovedsagligt er kendt for sit arbejde med Madonna._NEWLINE_Tabitha var v\xc3\xa6rt/instrukt\xc3\xb8r p\xc3\xa5 en motions-dvd fra Prevention Fitness Systems med titlen Drop it with Dance. Videoen indeholder seks 10-minutters rutiner, som gradvist g\xc3\xb8res sv\xc3\xa6rere: \xc3\xb8velserne fra alle seks rutiner er kombineret i slutningens "Showtime"-serie. Hun medvirkede ogs\xc3\xa5 i Rock Your Body, en danse/fitness-dvd med Jamie King som v\xc3\xa6rt.\n_START_SECTION_\n2008-2009: Danseshows, lyrisk hip-hop og international anerkendelse\n_START_PARAGRAPH_\nTabitha og Napoleon har r\xc3\xa5dgivet koreograferne til America\'s Best Dance Crew (ABDC), siden programmets f\xc3\xb8rste s\xc3\xa6son i 2008. De er ansvarlige for at koreografere gruppedanserutiner, at komme med danseudfordringer og for at assistere programmets crew, for at kunne give optr\xc3\xa6dnerne det sidste touch. Hvert \xc3\xa5r tager Napoleon af sted som talentspejder ved forskellige danseauditions, for at finde dansere til showet._NEWLINE_I 2008 fungerede parret ogs\xc3\xa5 som v\xc3\xa6rter i Rock the Reception p\xc3\xa5 kanalen TLC. I programmet skulle de koreografere bryllupsdanse til forlovede par; danse de forlovede skulle optr\xc3\xa6de med til deres egne bryllupper. Deltagerne var \xc3\xa6gte forlovede og havde ingen tidligere danseerfaringer. The show premiered on July 15, 2008. En dag f\xc3\xb8r premieren optr\xc3\xa5dte Tabitha og Napoleon i ABC\'s The View, for at reklamere for programmet. Yderligere fungerede duoen ogs\xc3\xa5 som koreografer og som medlemmer af dommerpanelet i Fox\'s So You Think You Can Dance (SYTYCD). Det var i dette program, at deres lyriske hip-hop fik offentligt anerkendelse. Lyrisk hip-hop er en mere flydende og mere dyb version af standard hip-hop, der oftest bliver danset til langsom rapmusik eller R&B-musik. Navnet blev givet af koreograf og producer Adam Shankman i en henvisning til en rutine koreograferet af Tabitha og Napoleon til Leona Lewis\' "Bleeding Love"._NEWLINE_"Det fede ved det her program er, at vi virkelig har opdaget en helt ny stil, nemlig lyrisk hip-hop og [Tabitha og Napoleon] naglede den. Dette program har vist, at hip-hop bare er en fuldst\xc3\xa6ndig legitim smuk genre i sig selv og at du kan fort\xc3\xa6lle s\xc3\xa5 smukke og hjerteknusende historier gennem dansen."_NEWLINE_"Bleeding Love" blev nomineret til en Emmy Award for Outstanding Choreography i 2009. Efter s\xc3\xa6sonen sluttede, stod parret for instruktionen af den f\xc3\xb8lgende So You Think You Can Dance Tour. De fortsatte med at v\xc3\xa6re kreative instrukt\xc3\xb8rer for mange andre koncerter gennem resten af \xc3\xa5ret. De blev hyret som assisterende instrukt\xc3\xb8rer p\xc3\xa5 Kanye Wests Glow in the Dark Tour. De fandt igen sammen med Jamie King og fungerede som assisterende instrukt\xc3\xb8rer p\xc3\xa5 Celine Dions Taking Chances Tour. De instruede Monsters of Hip Hop: The Show i El Portal Theater i Los Angeles, og America\'s Best Dance Crew Live, i hvilket JabbaWockeeZ, Super Cr3w, Fanny Pak, ASIID og Breaksk8 medvirkede. Yahoo! gav koncerten positive anmeldelser, og skrev, at de fem dansekompagnier repr\xc3\xa6senterede en god blanding af stilarter og de bedste dele fra hvert kompagni blev vist p\xc3\xa5 scenen. I november 2008, var Tabitha og Napoleon p\xc3\xa5 forsiden af bladet Dance Teacher. Dance Teacher skrev: "Solidariteten mellem parret er ikke kun blevet til p\xc3\xa5 grund af det 10 \xc3\xa5r lange \xc3\xa6gteskab, men ogs\xc3\xa5 p\xc3\xa5 grund af deres arbejde, der har gjort dem til nutidens mest kendte og koreografer og instrukt\xc3\xb8rer."_NEWLINE_I januar 2009 lancerede Nappytabs-websiden starten p\xc3\xa5 online t\xc3\xb8jsalg. F\xc3\xb8r denne \xc3\xa6ndring, var deres t\xc3\xb8j udelukkende blevet solgt til udvalgte regionale danset\xc3\xb8jsbutikker og til st\xc3\xb8rre dansebegivenheder. Deres danset\xc3\xb8jswebside tjener ogs\xc3\xa5 som Tabitha og Napoleons officielle webside med nyhedsopdateringer om de forskellige projekter de arbejder p\xc3\xa5. Siden er designeret og vedligeholdt af Ryan Cypherts "3nine Design"-medievirksomhed; Cyphert er ogs\xc3\xa5 professionel danser og co-fakultetsmedlem sammen med Tabitha og Napoleon i Shock the Intensive-dansekonvention._NEWLINE_I april 2009 koreografede Tabitha og Napoleon to pars rutiner og en grupperutine til anden s\xc3\xa6son af So You Think You Can Dance Australia. "Arab Money"-hip-hop-rutinen, som de koreograferede, fik gode udtalelser fra dommerne, men deres "Dead and Gone", en lyrisk hip-hop-rutine, som blev vist senere, fik mest ros. Dommer Bonnie Lythgoe kaldte den for "aftens bedste rutine". Jason Coleman tilf\xc3\xb8jede, at "koreografien var fantastisk" og Matt Lee fortsatte ved at sige, at den var "...h\xc3\xb8jst sandsynlig den bedste rutine i s\xc3\xa6sonen." Da de nu var i Australien, optr\xc3\xa5dte Tabitha og Napoleon som dommere i Australian Hip Hop Championships 2009 i Sydney, sammen med den indf\xc3\xb8dte australske b-boy Don og kollega fra Monsters-fakultet Jillian Meyers. Andre g\xc3\xa6steoptr\xc3\xa6dner inkluderede undervisning p\xc3\xa5 Project 818 i Moskva, Rusland og at holde tale for Choreography Media Honors-panelet ved Dance Camera West-filmfestivalen._NEWLINE_I september koreograferede Tabitha og Napoleon \xc3\xa5bningssekvensen til premiereaftenen til den syvende s\xc3\xa6son af The Ellen DeGeneres Show. I rutinen dansede b\xc3\xa5de DeGeneres og top 10-dansere fra femte s\xc3\xa6son af So You Think You Can Dance. De gik direkte over til at instruere den efterf\xc3\xb8lgende So You Think You Can Dance Tour._NEWLINE_Tabitha og Napoleon koreograferede flere forskellige tv-specials senere det \xc3\xa5r. Den f\xc3\xb8rste var Sean Kingstons "Fire Burning"-optr\xc3\xa6den ved Teen Choice Awards. Ved 61st Primetime Emmy Awards koreograferede de en rutine, hvori der medvirkede gamle kendinge fra So You Think You Can Dance, America\'s Best Dance Crew og Dancing With the Stars. Blandt danserne var Karina Smirnoff og Maksim Chmerkovskiy, fra Dancing With The Stars; Katee Shean, Mark Kanemura og Joshua Allen, fra So You Think You Can Dance; og fire medlemmer fra Quest Crew \xe2\x80\x94 vinderne af s\xc3\xa6son tre i America\'s Best Dance Crew. De afsluttede \xc3\xa5ret med en koreografi til Carrie Underwoods All-Star Holiday Special, og Jennifer Lopez\' optr\xc3\xa6dner til American Music Awards og Dick Clark\'s New Year\'s Rockin\' Eve with Ryan Seacrest.\n_START_SECTION_\n2010-2011: Cirque Du Soleil, udvidende branding, M\xc3\x9cS.I.Cog MOBBED\n_START_PARAGRAPH_\nI 2010 vendte Tabitha og Napoleon tilbage til So You Think You Can Dance (SYTYCD) i den syvende s\xc3\xa6son og p\xc3\xa5begyndte tre forskellige forestillinger til Cirque Du Soleil. I februar lavede de koreografien til Cirque Du Soleils forestilling Viva ELVIS, der fandt sted p\xc3\xa5 hotellet Aria i Las Vegas. De koreograferede ogs\xc3\xa5 en Viva ELVIS-g\xc3\xa6steoptr\xc3\xa6den i Dancing with the Stars, som bladet Dance Spirit kaldte "sjov" og "energisk". P\xc3\xa5 SYTYCD lavede de koreografier til b\xc3\xa5de g\xc3\xa6ster samt til deltagerne. En g\xc3\xa6steoptr\xc3\xa6den var med den engelske popstjerne Natasha Bedingfield og endnu en koreografi, lavet sammen med Mandy Moore, til Cirque du Soleils cast til Beatles LOVE. De arbejdede igen sammen med Beatles LOVE ved NHL-prisuddelingen og med deres s\xc3\xb8sterproduktion til Cirque K\xc3\xa0 til en g\xc3\xa6steoptr\xc3\xa6den i America\'s Got Talent._NEWLINE_Ved siden af koreografiering, fortsatte Tabitha og Napoleon med at udvikle og udvide deres danset\xc3\xb8jskollektion. I maj \xc3\xa5bnede de en Nappytabs-butik og dansestudie i North Hollywood Arts District. Selvom de designer deres eget t\xc3\xb8j, l\xc3\xa5nte de print- og T-shirtdesign fra Alex Lodermeier, som ogs\xc3\xa5 har designet for Propr, som er en t\xc3\xb8jkollektion af Ben Harper, David Arquette og David Bedwell. Gennem Nappytabs begyndte de ogs\xc3\xa5 at sponsorere "The Pulse on Tour"-dansesammenslutning og Industry Voice online nyhedsbrev. Deres t\xc3\xb8j bliver brugt i indie-R&B-sangeren John Gillettes musikvideo til hans sang "All Bad". Tabitha var med som danser i videoen og Napoleon dukkede op som sig selv i slutningen._NEWLINE_Ogs\xc3\xa5 i maj havde JabbaWockeeZ\' M\xc3\x9cS.I.C.-show, som Tabitha og Napoleon havde instrueret, premiere p\xc3\xa5 MGM Grand Las Vegas. M\xc3\x9cS.I.C. is the first hip-hop dance stage show on the Las Vegas Strip. Den originale musik til showet var skabt af DJ sammen med The Bangerz og deres kostumer var designet af Kara Saun. Showet er 90 minutter langt og indeholdt b\xc3\xa5de dans, komik og magi. I premieren optr\xc3\xa5dte fire medlemmer fra Super Cr3w p\xc3\xa5 scenen, udkl\xc3\xa6dte som JabbaWockeeZ. Selvom showet skulle stoppe i slutningen af juni, blev det forl\xc3\xa6nget til at vare august ud. I oktober, blev M\xc3\x9cS.I.C permanent headliner p\xc3\xa5 Monte Carlo Resort and Casino. Ved Monte Carlo-premieren, bragte JabbaWockeeZ Tabitha op p\xc3\xa5 scenen som g\xc3\xa6steoptr\xc3\xa6dende. Senere det \xc3\xa5r, optr\xc3\xa5dte Tabitha og Napoleon som g\xc3\xa6stekoreografer p\xc3\xa5 Everybody Can Dance! / \xd0\xa2\xd0\xb0\xd0\xbd\xd1\x86\xd1\x8e\xd1\x8e\xd1\x82\xd1\x8c \xd0\xb2\xd1\x81\xd1\x96!, den ukrainske udgave af SYTYCD. De medvirkede ogs\xc3\xa5 i den uafh\xc3\xa6ngige dansedokumentar MOVE. Filmen handler om dans som kunstart og hvordan dygtige koreografer kan v\xc3\xa6re i stand til at f\xc3\xb8re deres dans fra blot at v\xc3\xa6re en hobby til ogs\xc3\xa5 at v\xc3\xa6re en karriere._NEWLINE_I februar 2011 havde Tabitha og Napoleon deres debut som musikvideoinstrukt\xc3\xb8rer med sangen "All These Boys" af Jasmine Villegas. Udover at fungere som instrukt\xc3\xb8rer, fungerede de ogs\xc3\xa5 som koreografer. I for\xc3\xa5ret vendte de tilbage til at arbejde med to tv-projekter. Som ja tak til invitationen fra Nigel Lythgoe, tilsluttede de sig produktionsholdet til tiende s\xc3\xa6son af American Idol som scene- og bev\xc3\xa6gelsesledere. Lythgoe var executive producer p\xc3\xa5 b\xc3\xa5de American Idol og So You Think You Can Dance. De koreograferede ogs\xc3\xa5 det Howie Mandel-produceret tv-program MOBBED, som havde premiere efter American Idol den 31. marts, 2011. Pilotafsnittet var dog indspillet i september 2010, og efter at v\xc3\xa6re blevet set af 10.8 million seere, blev den godkendt som til videre indspilning. Senest er de begyndt at arbejde p\xc3\xa5 filmen COBU 3D, hvor Derek Hough og den koreanske popsanger BoA medvirker. P\xc3\xa5 grund af problemer med filmens tidsplan, vendte duoen ikke tilbage til America\'s Best Dance Crew som r\xc3\xa5dgivende koreografer til programmets sjette s\xc3\xa6son.'